Kichwa: Je mgogoro wa Iran utaathiri mfuko wako kiuchumi?\nKwa kuzingatia jina la hapo juu la makala ya kuwaziwa, fikiria makala.\n
AA inasema kwamba bei ya petroli nchini Uingereza mwezi Julai ziko juu tangu 2014

AA imeonya kwamba mgogoro huo wa muda mrefu kuhusu usalama wa meli za kimataifa zinazobeba mafuta kupitia mkondo wa bahari wa Hormuz unaweza kupandisha bei ya mafuta ya Uingereza  msimu huu. 

Na Uingereza tayari imeionya Iran kwamba huenda kukawa na athari mbaya za kidiplomasia iwapo haitaiachilia meli ya Stena Impero ikiashiria kwamba huenda kukawa na athari mbaya katika siku zijazo. 

Petroli hutengezwa kutoka kwa mafuta  na tishio la kusambaza mafuta hayo huenda likachochea bei ya mafuta kupanda kwa watumiaji.

Je mgogoro wa Iran unaathiri vipi bei ya mafuta?

Iran iliikamata meli ya mafuta ya Sterno Impero kulipiza kisasi kukamatwa kwa meli ya mafuta ya Iran iliokuwa ikipeleka mafuta Syria , lakini hatua hiyo inajiri kufuatia hali ya switofahamu kati ya Marekani na Iran ambao wameshutumiana kwa uchokozi katika eneo hilo.

Katika muda huo wote , Tehran imedaiwa kushambulia meli sita nyengine za mafuta katika mkondo wa Hormuz , hatua iliofanya meli za wanamaji wa Marekani na Uingereza kupiga kambi katika eneo hilo.

Kuna hofu kwamba Iran huenda ikajaribu kuufunga mkondo huo wa bahari , ambao ni njia muhimu ya meli za mafuta, hatua ambayo inaweza kuzuia mafuta kutoka katika eneo la Ghuba. 

Hatua hiyo intarajiwa kupunguza moja kwa tano ya mafuta yote duniani mbali na robo ya gesi yake aslia.

Iran iliikamata meli iliokuwa ikipeperusha bdenra ya Uingereza

Wengi wanaamini kwamba suluhu ya kidiplomasia ndio itakayoafikiwa. 

Hatahivyo iwapo Iran itaufunga mkondo wa bahari wa Hormuz itasababisha bei ya mnafuta kupanda kwa kiwango cha juu , kulingana na David Balston, mkuu wa biashara ya uchukuzi wa meli nchini Uingereza. 

Kuna vituo vingine vya mafuta nje ya eneo la Ghuba lakini ni vidogo kwa hivyo utalazimika kutafuta masoko kwengine. 

''Hatua hiyo itaongeza bei ya mafuta na gesi  nchini Uingereza'', anaongezea, kwa kuwa asilimia 5 ya mafuta ya taifa hilo na asilimia 13 ya gesi yake aslia hupitia katika mkondo wa Hormuz....